|  |
| --- |
| **ΔΕΛΤΙΟ ΤΥΠΟΥ** |

**ΘΕΜΑ: ΕΚΔΗΛΩΣΗ ΠΑΡΟΥΣΙΑΣΗΣ ΠΡΟΓΡΑΜΜΑΤΩΝ ΤΟΥ ΕΠΑνΕΚ, *«***[***Εργαλειοθήκη Ανταγωνιστικότητας για Μικρές και Πολύ Μικρές Επιχειρήσεις***](http://www.antagonistikotita.gr/epanek/prokirixeis.asp?id=42&cs=)***» &*** [***Εργαλειοθήκη Επιχειρηματικότητας: Εμπόριο - Εστίαση – Εκπαίδευση***](http://www.antagonistikotita.gr/epanek/prokirixeis.asp?id=45&cs=)***»* ΣΤΟΝ ΑΓΙΟ ΝΙΚΟΛΑΟ.**

Στο πλαίσιο του σχεδιασμού σειράς ενημερωτικών εκδηλώσεων από την Ειδική Γραμματεία ΕΠ ΕΤΠΑ & ΤΣ/Ειδική Υπηρεσία Διαχείρισης του ΕΠΑνΕΚ και τον ΕΦΕΠΑΕ, η Αναπτυξιακή Κρήτης, Εταίρος του Ε.Φ.Ε.Π.Α.Ε. και αρμόδια για την περιφέρεια Κρήτης, σε συνεργασία με το Επιμελητήριο Λασιθίου, διοργανώνουν ανοικτή ενημερωτική εκδήλωση για την παρουσίαση των δράσεων του ΕΠΑνΕΚ «[Εργαλειοθήκη Ανταγωνιστικότητας για Μικρές και Πολύ Μικρές Επιχειρήσεις](http://www.antagonistikotita.gr/epanek/prokirixeis.asp?id=42&cs=)»,και «[Εργαλειοθήκη Επιχειρηματικότητας: Εμπόριο - Εστίαση – Εκπαίδευση](http://www.antagonistikotita.gr/epanek/prokirixeis.asp?id=45&cs=)».

Η εκδήλωση θα πραγματοποιηθεί την Τετάρτη, 13/02/2019 και ώρα 18.00 μ.μ. στην Αίθουσα εκδηλώσεων τουΔημοτικού Κινηματοθέατρου ΡΕΞ , επί της οδού Μιχ.Σφακιανάκη & Λασθένους (γωνία) στον Άγιο Νικόλαο. Η αίθουσα είναι προσβάσιμη σε άτομα με αναπηρία (πληροφορίες για συμμετοχή ΑμεΑ στο τηλ.: 2810 302400).

Η εκδήλωση πραγματοποιείται στο πλαίσιο της προκήρυξης των Δράσεων:

* [***Εργαλειοθήκη Ανταγωνιστικότητας για Μικρές και Πολύ Μικρές Επιχειρήσεις***](http://www.antagonistikotita.gr/epanek/prokirixeis.asp?id=42&cs=)*:* Η Δράση στοχεύει στην ενίσχυση υφιστάμενων μικρών και πολύ μικρών επιχειρήσεων, προκειμένου να αναβαθμίσουν και να βελτιώσουν την ανταγωνιστική τους θέση στην εσωτερική και εξωτερική αγορά, επενδύοντας στον εκσυγχρονισμό του παραγωγικού εξοπλισμού τους και στην πιστοποίηση των προϊόντων τους.
* **Επιλέξιμοι Τομείς Δραστηριότητας**: Αγροδιατροφή / Βιομηχανία Τροφίμων,Ενέργεια,Εφοδιαστική Αλυσίδα,Πολιτιστικές και Δημιουργικές Βιομηχανίες (ΠΔΒ),Περιβάλλον,Τεχνολογίες Πληροφορικής και Επικοινωνίας (ΤΠΕ),Υγεία,Υλικά - Κατασκευές.
* **Βασικές Προϋποθέσεις Συμμετοχής :**Οι επιχειρήσεις θα πρέπει να ικανοποιούν αθροιστικά τις παρακάτω προϋποθέσεις:
* Να έχουν κλείσει τουλάχιστον τρεις (3) διαχειριστικές χρήσεις δωδεκάμηνης διάρκειας  να διαθέτουν τους επιλέξιμους ΚΑΔ της επένδυσης, σύμφωνα με το Παράρτημα ΙII «ΕΠΙΛΕΞΙΜΕΣ ΔΡΑΣΤΗΡΙΟΤΗΤΕΣ (ΚΑΔ)».
* Να έχουν δύο (2) τουλάχιστον ΕΜΕ εξαρτημένης εργασίας πλήρους ή μερικής απασχόλησης το έτος που προηγείται της υποβολής του επενδυτικού σχεδίου. Επιδοτούμενες Δαπάνες
* Μηχανήματα – Εξοπλισμός έως 100% του επενδυτικού σχεδίου.
* Πιστοποίηση Προϊόντων – Υπηρεσιών – Διαδικασιών έως 100% του επενδυτικού σχεδίου  Συσκευασία – Ετικέτα – Branding έως 25% του επενδυτικού σχεδίου.
* Ψηφιακή Προβολή  Συμβουλευτικές Υπηρεσίες – Τεχνικές Μελέτες.
* Μεταφορικά Μέσα  Μισθολογικό Κόστος Εργαζομένων (νέο προσωπικό).
* **Χρόνος Υλοποίησης Επενδυτικών Σχεδίων** μέχρι εικοσιτέσσερις (24) μήνες από την ημερομηνία έκδοσης της Απόφασης Ένταξης. Ηλεκτρονική Υποβολή.
* **Ηλεκτρονική υποβολή:** Οι επιχειρήσεις υποβάλλουν ηλεκτρονική αίτηση χρηματοδότησης που συνοδεύεται και από ηλεκτρονικό φάκελο υποψηφιότητας στο Πληροφοριακό Σύστημα Κρατικών Ενισχύσεων (ΠΣΚΕ) [www.ependyseis.gr/mis](http://www.ependyseis.gr/mis).

Ο ηλεκτρονικός φάκελος υποψηφιότητας περιλαμβάνει τα απαιτούμενα δικαιολογητικά υποβολής/ένταξης του Παραρτήματος Ι σε μη επεξεργάσιμη ηλεκτρονική μορφή αρχείου (π.χ. αρχείο τύπου pdf).

* **Ημερομηνία Έναρξης Ηλεκτρονικής Υποβολής: 20 Φεβρουαρίου 2019 και ώρα 10:00:00**. Η πρόσκληση θα παραμείνει ανοιχτή για υποβολή αιτήσεων μέχρι εξαντλήσεως του διαθέσιμου προϋπολογισμού και το αργότερο μέχρι τη συμπλήρωση 18 μηνών από την αρχική δημοσίευση της. Οι αιτήσεις χρηματοδότησης θα αξιολογηθούν με σειρά προτεραιότητας, σύμφωνα με την ημερομηνία ηλεκτρονικής υποβολής του επενδυτικού σχεδίου.
* ***«***[***Εργαλειοθήκη Επιχειρηματικότητας: Εμπόριο - Εστίαση – Εκπαίδευση***](http://www.antagonistikotita.gr/epanek/prokirixeis.asp?id=45&cs=)***»:*** Η Δράση στοχεύει στην ενίσχυση υφιστάμενων μικρών και πολύ μικρών επιχειρήσεων που δραστηριοποιούνται:

• στο λιανικό εμπόριο

• στην παροχή υπηρεσιών εστίασης

• την παροχή υπηρεσιών ιδιωτικής εκπαίδευσης – κοινωνικής μέριμνας προκειμένου να αναβαθμίσουν το επίπεδο επιχειρησιακής οργάνωσης και λειτουργίας τους.

* **Βασικές Προϋποθέσεις Συμμετοχής:** Οι επιχειρήσεις θα πρέπει αθροιστικά να ικανοποιούν τις παρακάτω προϋποθέσεις:
* Να έχουν την ιδιότητα των Μικρών και Πολύ Μικρών Επιχειρήσεων
* Να έχουν κλείσει τουλάχιστον τρεις (3) διαχειριστικές χρήσεις δωδεκάμηνης διάρκειας
* Να διαθέτουν έναν τουλάχιστον επιλέξιμο ΚΑΔ του Παραρτήματος ΙII «ΕΠΙΛΕΞΙΜΕΣ ΔΡΑΣΤΗΡΙΟΤΗΤΕΣ (ΚΑΔ)», ως ενεργή κύρια ή δευτερεύουσα δραστηριότητα, καθ’ όλη τη διάρκεια των τριών (3) αυτών διαχειριστικών χρήσεων.
* Να έχουν το έτος που προηγείται της ηλεκτρονικής υποβολής της πρότασης χρηματοδότησης, κατ’ ελάχιστον: • 1 ετήσια μονάδα εργασίας (ΕΜΕ) για τον κλάδο του λιανικού εμπορίου, • 2 ΕΜΕ για τον κλάδο της εστίασης και • 5 ΕΜΕ για τον κλάδο της εκπαίδευσης-κοινωνικής μέριμνας.
* **Επιδοτούμενες Δαπάνες**: Κτίρια, Εγκαταστάσεις και Περιβάλλων Χώρο έως 100% του επενδυτικού σχεδίου.
* **Παρεμβάσεις για:** Εξοικονόμηση ενέργειας, αναβάθμιση της υγιεινής και ασφάλειας, διευκόλυνση προσβασιμότητας ΑμΕΑ,μηχανήματα-Εξοπλισμός έως 100% του επενδυτικού σχεδίου.
* **Προμήθεια και εγκατάσταση εξοπλισμού για:** εξοικονόμηση ενέργειας, αναβάθμιση της υγιεινής και ασφάλειας στους χώρους της επιχείρησης, προμήθεια και εγκατάσταση εξοπλισμού ΤΠΕ, Μεταφορικά μέσα • μέχρι 25.000 € και έως 30% του επενδυτικού σχεδίου για επιχειρήσεις λιανεμπορίου-εστίασης • έως 100% για επιχειρήσεις εκπαίδευσης-κοινωνικής μέριμνας, Ψηφιακή Προβολή, Πιστοποίηση υπηρεσιών ή/και διαδικασιών, Μισθολογικό κόστος εργαζομένων (νέο προσωπικό),Δαπάνες Μελετών/Κατάρτισης/Παρακολούθησης του επενδυτικού σχεδίου.
* **Χρόνος Υλοποίησης Επενδυτικών Σχεδίων**: Μέχρι εικοσιτέσσερις (24) μήνες από την ημερομηνία έκδοσης της Απόφασης Ένταξης. Οι επιχειρήσεις θα πρέπει να υλοποιήσουν το 30% του εγκεκριμένου επιχορηγούμενου προϋπολογισμού της επένδυσης, τους πρώτους δώδεκα (12) μήνες από την ημερομηνία έκδοσης της Απόφασης Ένταξης.
* **Ηλεκτρονική υποβολή**: Οι επιχειρήσεις υποβάλλουν ηλεκτρονική αίτηση χρηματοδότησης που συνοδεύεται και από ηλεκτρονικό φάκελο υποψηφιότητας στο Πληροφοριακό Σύστημα Κρατικών Ενισχύσεων (ΠΣΚΕ) www.ependyseis.gr/mis. Ο ηλεκτρονικός φάκελος υποψηφιότητας περιλαμβάνει τα απαιτούμενα δικαιολογητικά υποβολής/ένταξης του Παραρτήματος Ι σε μη επεξεργάσιμη ηλεκτρονική μορφή αρχείου (π.χ. αρχείο τύπου pdf). Οι δαπάνες είναι επιλέξιμες από την ημερομηνία δημοσίευσης της πρόσκλησης. Η αξιολόγηση των επενδυτικών σχεδίων γίνεται βάσει αντικειμενικών κριτηρίων, όπως αυτά περιγράφονται στους πίνακες των κριτηρίων Αξιολόγησης.
* **Ημερομηνία Έναρξης Ηλεκτρονικής Υποβολής: 27 Φεβρουαρίου 2019 και η ημερομηνία λήξης ηλεκτρονικών υποβολών αιτήσεων 09 Μαΐου 2019 και ώρα 23:59:59.**

Η Δημόσια Δαπάνη και των δύο Δράσεων συγχρηματοδοτείται από Εθνικούς Πόρους και την Ευρωπαϊκή Ένωση και ειδικότερα από το Ευρωπαϊκό Ταμείο Περιφερειακής Ανάπτυξης (ΕΤΠΑ) στο πλαίσιο του Επιχειρησιακού Προγράμματος «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)» του ΕΣΠΑ 2014 – 2020.

Στην εκδήλωση οι ενδιαφερόμενοι θα έχουν τη δυνατότητα να πληροφορηθούν σε βάθος για τις δράσεις, να απευθύνουν ερωτήσεις και να αποκτήσουν μια ολοκληρωμένη εικόνα που θα τους βοηθήσει να υποβάλουν πλήρεις αιτήσεις.